Document ID: 31988R0420

*****
ΚΑΝΟΝΙΣΜΟΣ (ΕΟΚ) αριθ. 420/88 ΤΗΣ ΕΠΙΤΡΟΠΗΣ
της 15ης Φεβρουαρίου 1988
για τροποποίηση του κανονισμού (ΕΟΚ) αριθ. 685/69 σχετικά με τις λεπτομέρειες εφαρμογής των παρεμβάσεων στην αγορά του βουτύρου και της κρέμας γάλακτος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3904/87 (2), και ιδίως το άρθρο 6 παράγραφος 7,
Εκτιμώντας:
ότι ο κανονισμός (ΕΟΚ) αριθ. 685/69 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3724/87 (4), καθιέρωσε στον τίτλο ΙΙΙ τις λεπτομέρειες χορηγήσεως των ενισχύσεων στην ιδιωτική αποθεματοποίηση βουτύρου και κρέμας· ότι, λαμβάνοντας υπόψη την ενδυνάμωση του καθεστώτος της συμπληρωματικής εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68, το οποίο προκάλεσε αλλαγές τόσο σε επίπεδο παραγωγής βουτύρου όσο και εφοδιασμού της αγοράς, θα πρέπει να προσαρμοστούν ορισμένες διατάξεις σχετικά, αφενός μεν, με το βούτυρο και την κρέμα που μπορούν να επωφεληθούν των ενισχύσεων και, αφετέρου, για την περίοδο αποθεματοποιήσεως του βουτύρου·
ότι το βούτυρο μπορεί να αφαιρεθεί από το απόθεμα μετά το πέρας της περιόδου 90 ημερών όταν προορίζεται για εξαγωγή· ότι αποδεικνύεται απαραίτητο να προσδιοριστεί ότι το βούτυρο αυτό μπορεί να αφαιρεθεί από το απόθεμα μόλις συμπληρωθεί η προαναφερθείσα περίοδος·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 685/69 τροποποιείται ως εξής:
1. Στο άρθρο 23 παράγραφος 1 πρώτο εδάφιο, οι όροι «αλλά εντούτοις όχι πριν από την 1η Απριλίου του εν λόγω έτους» διαγράφονται.
2. Στο άρθρο 23 παράγραφος 7 και στο άρθρο 24 παράγραφος 2, η ημερομηνία «16 Σεπτεμβρίου» αντικαθίσταται από την ημερομηνία « 16 Αυγούστου».
3. Στο άρθρο 24 παράγραφος 5 δεύτερο εδάφιο, η ημερομηνία «15 Σεπτεμβρίου» αντικαθίσταται από την ημερομηνία «15 Αυγούστου».
4. Στο άρθρο 26α παράγραφος 1, οι όροι «άρθρο 24 παράγραφος 1 » αντικαθίστανται από τους όρους «άρθρο 24 παράγραφος 1 και παράγραφος 2 δεύτερη φράση».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Φεβρουαρίου 1988.

Labels: 3
17
6